

Federata Sindikale e Shëndetësisë së Kosovës

The Trade Union Health Federation of Kosova

Sindikalna Federacija Zdravstva Kosova

**KOMUNIKATË PËR MEDIA**  
  
 **Data:** [08/09/2025]

Federata e Sindikatave të Shëndetësisë së Kosovës (FSSHK) njofton të gjithë punëtorët shëndetësorë dhe opinionin publik se pas analizimit vendimit të marrë nga Shërbimi Spitalor dhe Klinik Universitar i Kosovës (ShSKUK), me të cilin përcaktohet **orari i punës 07:00 – 15:00 për të gjitha njësitë** pa dallim të natyrës së punës apo nivelit të rrezikshmërisë ka ndërmarrë hapa konkret ligjor duke vlerësuar se vendim i marrë më **01.09.2025**, për ne përbën **cënim të të drejtave të punëtorëve shëndetësorë**, veçanërisht atyre që punojnë në kushte të rënda dhe me rrezikshmëri të lartë.

Në mbrojtje të interesit të të gjithë punëtorëve shëndetësorë dhe në përputhje me legjislacionin në fuqi, Federata i është **adresuar zyrtarisht** **Inspektoratit Qendror të Punës**, me kërkesë për inspektim lidhur me shkeljen e Ligjit të Punës,Ligjit për Siguri dhe Shëndet në Punë,mospërfilljen e vlerësimeve të rrezikut në vendet e punës,mohimin e të drejtave për pushim të shtuar dhe kushte të veçanta pune për kategori të rrezikuara.,**Inspektoratit Qëndror të Shëndetësor**, me kërkesë për hetim mbi ndikimin e vendimit në sigurinë dhe mirëqenien e stafit shëndetësor,cenimin e standardeve të mbrojtjes shëndetësore në vendin e punës si dhe pasojave të mundshme në cilësinë e kujdesit ndaj pacientëve gjithashtu FSSHK ka informuar edhe Ministrin e Shëndetësisë në detyrë si dhe Bordin Drejtues të SHSKUK-së.

Vendimi për unifikimin e orarit pa asnjë analizë të rrezikshmërisë është **i pabazuar në vlerësime profesionale dhe ligjore**,shkel të drejtat e punëtorëve që punojnë në ambiente të vështira dhe të rrezikshme,cenon shëndetin fizik dhe mendor të stafit shëndetësor,rrezikon **cilësinë dhe sigurinë e shërbimeve ndaj pacientëve**.

Federata Sindikale e Shëndetësisë së Kosovës fton të gjithë punëtorët shëndetësorë që të jenë të bashkuar dhe të qëndrojnë në mbështetje të kërkesave legjitime për **kushte të dinjitetshme pune**, në përputhje me ligjet dhe standardet profesionale të shëndetësisë.

Ne do të vazhdojmë të ndjekim çdo hap institucional dhe ligjor për mbrojtjen e të drejtave tuaja dhe **nuk do të lejojmë që vendime të njëanshme dhe joprofesionale të dëmtojnë stafin shëndetësor apo pacientët tanë**.

Me respekt,